રિલેટિવ્સ પાસેથી લીધેલી રકમ સમયસર પરત કરી શકાય એટલે TPA કાર્યાલયમાં ક્લેમ ચુકવણીની સ્થિતિ જાણવા ફોન કરતા રહ્યા, પરંતુ TPAના બાબુઓ ઉડાઉ જવાબ આપતા રહ્યા. છેવટે કંટાળીને નાના ભાઈને લઈને TPAના થાણેસ્થિત કાર્યાલયમાં પહોંચ્યા. પૂછપરછ કરતાં જણાવવામાં આવ્યું કે ક્લેમ પ્રોસેસ કરવા ફલાણા-ફલાણા રિપોર્ટ્સની કૉપી સબ્મિટ કરો. શું આ વાત ફોન પર જણાવી ન શકાઈ હોત? ટાળાટાળ કરવામાં બાબુઓનો જોટો જડે નહીં. સૂર્યકાન્તભાઈએ રર્પિોટ મેળવી TPAના કાર્યાલયમાં સબ્મિટ કર્યો અને રિસીટ પણ મેળવી. હવે ક્લેમની રકમ ક્યારે મળશે એની પૃચ્છા કરતાં જણાવવામાં આવ્યું કે ક્લેમ મંજૂર થતાં આપને જાણ કરીશું. આવું રૂપકડું પરંતુ હળાહળ ખોટું બહાનું ધરી સૂર્યકાન્તભાઈને ભગાડી દીધા અને ક્લેમ ફાઇલ કોલ્ડ-સ્ટોરેજને હવાલે કરી.